Document ID: /roh_data/filtered/fineweb-2-filterrobots_roh.jsonl.gz/60886

Sco l'interpresa communitgescha, haja l'augment dal servetsch da furniziun contribuì a quest svilup. Malgrà questa svieuta da record sa prepara il supermartgà en l'internet per ina concurrenza dira.
Berninghaus: «Tals servetschs dublegeschan las cumpras»
Sper il servetsch da laschar purtar a chasa las cumpras porscha la firma che tutga a la Migros danov era la pussaivladad da far las cumpras e pustaziuns via online, e lura ir per las tastgas a las filialas da Migrolino. Tenor il responsabel per il commerzi tar la Migros, Ernst Dieter Berninghaus, èsi sa cumprovà da cumbinar las purschidas da la furniziun a chasa, il servetsch da pustaziun ed ir a prender las cumpras. Tals clients cumprian radund il dubel dals clients tradiziunals.
Fiera vegn anc pli dira cun concurrenza da l'exteriur
Ils responsabels da «LeShop» quintan vinavant da pudair crescher. Tenor ina statistica da la Credit Suisse vegn la cumpart online dal commerzi cun victualias a crescher. Quai dad 1,5% sin 3,5% ils proxims 4 onns.
La fiera vegnia però era pli dira: En la Gronda Britannia, en la Frantscha ed en la Germania dettia quai gia plirs projects da concurrents che sa preparian per la fiera. Tranter quests in dals pli gronds vendiders online «Amazon».
RR novitads 10:00